и безвредни млечни бактериални култури;
 б)
 терминът „млечни пасти за намазване“ включва емулсиите от вида вода в масло, които могат да бъдат намазвани и които не съдържат други мазнини освен млечните, като тегловното съдържание на млечните мазнини е равно на или по-голямо от 39 %, но по-малко от 80 %.
 3.
 Продуктите, получени чрез концентрация на суроватката с прибавка на мляко или млечни мазнини, се класират в позиция 0406 като сирена, при условие че отговарят на следните три характеристики:
 а)
 съдържанието на млечни мазнини, изчислено тегловно по отношение на сухото вещество, да бъде 5 % или повече;
 б)
 сухото вещество, изчислено тегловно, да бъде най-малко 70 %, но да не превишава 85 %; и
 в)
 да имат форма или да могат да бъдат оформени.
 4.
 Настоящата глава не включва:
 а)
 продуктите, получени от суроватка и съдържащи тегловно повече от 95 % лактоза, изразена в безводна лактоза, изчислена в сухо вещество (позиция 1702);
 б)
 продуктите, получени от мляко чрез заместване на една или повече от естествените му съставки (например мазнини, съдържащи главно маслена киселина) с друго вещество (например мазнини, съдържащи главно олеинова киселина) (позиция 1901 или 2106); или
 в)
 албумините (включително концентратите на два или повече протеини от суроватка, съдържащи тегловно повече от 80 % протеини от суроватка, изчислени в сухо вещество (позиция 3502), или глобулините (позиция 3504).
 ...“
 Извадки от обяснителните бележки към Хармонизираната система
 „Позиция 0408 включва целите яйца без черупките, както и яйчните жълтъци, от всички птици. Продуктите от тази позиция могат да бъдат пресни, сушени, варени на пара или във вода, представени в различни форми (например, цилиндрични „дълги яйца“), замразени или консервирани по друг начин. Всички изброени се обхващат от позицията, дори с прибавка на захар или други подсладители и независимо дали са за употреба като храна, или за промишлени цели (например за щавене).
 От настоящата позиция се изключват:
 а)
 маслото от яйчен жълтък (позиция 1506)
 б)
 яйчни препарати, които съдържат подправки или други добавки (позиция 2106)
 в)
 лецитин (позиция 2923)
 г)
 отделени яйчни белтъци (яйчен албумин) (позиция 3502).
 ...
 Позиция 0409 обхваща пчелен мед (Apis Mellifera) или мед, произведен от други насекоми, центрофугиран или в пита, или съдържащ късчета от восъчна пита, при условие че не е добавена захар или друго вещество. Такъв мед може да бъде обозначен по растение-източник, произход или цвят.
 Позиция 0409 изключва заместители на мед и смеси от естествен мед и заместители на мед (позиция 1702).
 ...
 Позиция 0410 включва продуктите от животински произход, годни за консумация от човека, неупоменати, нито включени другаде в Комбинираната номенклатура. Това включва:
 а)
 Яйца от морски костенурки. Това са яйца, снесени от речни или морски костенурки; те могат да бъдат пресни, сушени или консервирани по друг начин.
 Маслото от яйца от морски костенурки се изключва (позиция 1506).
 б)
 гнездата на морски лястовици („птичи гнезда“). Те се състоят от вещество, секретирано от птиците, което бързо се втвърдява при излагане на въздух.
 Гнездата на птиците могат да са представени необработени или да са били почистени за отстраняване на пера, пух, прах и други замърсявания, за да бъдат годни